Western-ul este un gen care apare în diferite arte vizuale, cum ar fi film, televiziune, radio, literatură, pictură și altele. Prezintă povestiri care au acțiunea, în primul rând, în a doua jumătate a secolului al XIX-lea, în Vestul Sălbatic american, de unde și numele acestui gen. Unele western-uri se desfășoară înainte de Bătălia de la Alamo din 1836. Există, de asemenea, o serie de filme Western cu personaje din timpurile contemporane, cum ar fi "Bonner fiul" ("Junior Bonner") care are acțiunea stabilită în anii 1970 sau "Cele trei înmormântări ale lui Melquiades Estrada" ("The Three Burials of Melquiades Estrada") care are acțiunea stabilită în secolul al XXI-lea.